CELEX: 22022D1053
Language: sl
Date: 2022-02-04 00:00:00
Title: Sklep Skupnega odbora EGP št. 5/2022 z dne 4. februarja 2022 o spremembi Priloge I (Veterinarske in fitosanitarne zadeve) ter Priloge II (Tehnični predpisi, standardi, preskušanje in certificiranje) k Sporazumu EGP [2022/1053]

30.6.2022   
               
               
                  SL
               
               
                  Uradni list Evropske unije
               
               
                  L 175/9
               
            
         SKLEP SKUPNEGA ODBORA EGP št. 5/2022
         z dne 4. februarja 2022
         o spremembi Priloge I (Veterinarske in fitosanitarne zadeve) ter Priloge II (Tehnični predpisi, standardi, preskušanje in certificiranje) k Sporazumu EGP [2022/1053]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Delegirano uredbo Komisije (EU) 2021/577 z dne 29. januarja 2021 o dopolnitvi Uredbe (EU) 2019/6 Evropskega parlamenta in Sveta glede vsebine in oblike informacij, potrebnih za uporabo člena 112(4) in člena 115(5), ki jih mora vsebovati enotni identifikacijski dokument za celotno življenjsko dobo živali iz člena 8(4) navedene uredbe (1), je treba vključiti v Sporazum EGP.
                  
               
                     (2)
                  
                  
                     Delegirano uredbo Komisije (EU) 2021/578 z dne 29. januarja 2021 o dopolnitvi Uredbe (EU) 2019/6 Evropskega parlamenta in Sveta v zvezi z zahtevami za zbiranje podatkov o obsegu prodaje in uporabi protimikrobnih zdravil pri živalih (2) je treba vključiti v Sporazum EGP.
                  
               
                     (3)
                  
                  
                     Delegirano uredbo Komisije (EU) 2021/805 z dne 8. marca 2021 o spremembi Priloge II k Uredbi (EU) 2019/6 Evropskega parlamenta in Sveta (3) je treba vključiti v Sporazum EGP.
                  
               
                     (4)
                  
                  
                     Izvedbeno uredbo Komisije (EU) 2021/16 z dne 8. januarja 2021 o določitvi potrebnih ukrepov in praktične ureditve za zbirko podatkov Unije o zdravilih za uporabo v veterinarski medicini (zbirka podatkov Unije o zdravilih) (4) je treba vključiti v Sporazum EGP.
                  
               
                     (5)
                  
                  
                     Izvedbeno uredbo Komisije (EU) 2021/17 z dne 8. januarja 2021 o določitvi seznama sprememb, za katere ni potrebna ocena v skladu z Uredbo (EU) 2019/6 Evropskega parlamenta in Sveta (5), je treba vključiti v Sporazum EGP.
                  
               
                     (6)
                  
                  
                     Izvedbeno uredbo Komisije (EU) 2021/1904 z dne 29. oktobra 2021 o sprejetju zasnove skupnega logotipa za prodajo zdravil za uporabo v veterinarski medicini na drobno na daljavo (6) je treba vključiti v Sporazum EGP.
                  
               
                     (7)
                  
                  
                     Ta sklep se med drugim nanaša na zakonodajo v zvezi z živimi živalmi, ki niso ribe in živali iz akvakulture. Zakonodaja v zvezi s temi zadevami se ne uporablja za Islandijo, kakor je določeno v odstavku 2 uvodnega dela poglavja I Priloge I k Sporazumu EGP.
                  
               
                     (8)
                  
                  
                     Ta sklep se med drugim nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se zanj uporablja Sporazum med Evropsko skupnostjo in Švicarsko konfederacijo o trgovini s kmetijskimi proizvodi, kakor je določeno v sektorskih prilagoditvah Priloge I k Sporazumu EGP.
                  
               
                     (9)
                  
                  
                     Na podlagi Sklepa Skupnega odbora EGP št. 371/2021 z dne 10. decembra 2021 (7) se delegirani uredbi (EU) 2021/577 in (EU) 2021/578 ter Izvedbena uredba (EU) 2021/1904 ne uporabljajo za Lihtenštajn.
                  
               
                     (10)
                  
                  
                     Prilogi I in II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Za točko 3b (Izvedbena uredba Komisije (EU) 2021/963) v delu 4.1 poglavja I Priloge I k Sporazumu EGP se vstavi naslednje:
            
                        „3c.
                     
                     
                        
                           32021 R 0577: Delegirana uredba Komisije (EU) 2021/577 z dne 29. januarja 2021 o dopolnitvi Uredbe (EU) 2019/6 Evropskega parlamenta in Sveta glede vsebine in oblike informacij, potrebnih za uporabo člena 112(4) in člena 115(5), ki jih mora vsebovati enotni identifikacijski dokument za celotno življenjsko dobo živali iz člena 8(4) navedene uredbe (UL L 123, 9.4.2021, str. 3).
                        Ta akt se ne uporablja za Islandijo.“.
                     
                  
         
            Člen 2
            Poglavje XIII Priloge II k Sporazumu EGP se spremeni:
            
                        (1)
                     
                     
                        v točki 22 (Uredba (EU) 2019/6 Evropskega parlamenta in Sveta) se doda naslednje:
                        
                                     
                                 
                                 
                                    „, kakor jo spreminja:
                                    
                                                —
                                             
                                             
                                                
                                                   32021 R 0805: Delegirana uredba Komisije (EU) 2021/805 z dne 8. marca 2021 (UL L 180, 21.5.2021, str. 3).“;
                                             
                                          
                              
                  
                        (2)
                     
                     
                        za točko 22 (Uredba (EU) 2019/6 Evropskega parlamenta in Sveta) se vstavi naslednje:
                        
                                    „22a.
                                 
                                 
                                    
                                       32021 R 0016: Izvedbena uredba Komisije (EU) 2021/16 z dne 8. januarja 2021 o določitvi potrebnih ukrepov in praktične ureditve za zbirko podatkov Unije o zdravilih za uporabo v veterinarski medicini (zbirka podatkov Unije o zdravilih) (UL L 7, 11.1.2021, str. 1).
                                    Za namene tega sporazuma se določbe Uredbe uporabljajo z naslednjo prilagoditvijo:
                                    v členu 6(4) se besedilo ‚uradnih jezikih Unije‘ nadomesti z besedilom ‚uradnih jezikih pogodbenic Sporazuma EGP‘;
                                 
                              
                                    22b.
                                 
                                 
                                    
                                       32021 R 0017: Izvedbena uredba Komisije (EU) 2021/17 z dne 8. januarja 2021 o določitvi seznama sprememb, za katere ni potrebna ocena v skladu z Uredbo (EU) 2019/6 Evropskega parlamenta in Sveta (UL L 7, 11.1.2021, str. 22);
                                 
                              
                                    22c.
                                 
                                 
                                    
                                       32021 R 0578: Delegirana uredba Komisije (EU) 2021/578 z dne 29. januarja 2021 o dopolnitvi Uredbe (EU) 2019/6 Evropskega parlamenta in Sveta v zvezi z zahtevami za zbiranje podatkov o obsegu prodaje in uporabi protimikrobnih zdravil pri živalih (UL L 123, 9.4.2021, str. 7);
                                 
                              
                                    22d.
                                 
                                 
                                    
                                       32021 R 1904: Izvedbena uredba Komisije (EU) 2021/1904 z dne 29. oktobra 2021 o sprejetju zasnove skupnega logotipa za prodajo zdravil za uporabo v veterinarski medicini na drobno na daljavo (UL L 387, 3.11.2021, str. 133).“.
                                 
                              
                  
         
            Člen 3
            Besedila delegiranih uredb (EU) 2021/578 in (EU) 2021/805 ter izvedbenih uredb (EU) 2021/16, (EU) 2021/17 in (EU) 2021/1904 v islandskem in norveškem jeziku ter besedilo Delegirane uredbe (EU) 2021/577 v norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
         
         
            Člen 4
            Ta sklep začne veljati 5. februarja 2022 pod pogojem, da so bila predložena vsa uradna obvestila v skladu s členom 103(1) Sporazuma EGP (*), ali na dan začetka veljavnosti Sklepa Skupnega odbora EGP št. 371/2021, pri čemer se upošteva poznejši datum.
         
         
            Člen 5
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 4. februarja 2022
            
               
                  Za Skupni odbor EGP
               
               
                  predsednik
               
               Nicolas VON LINGEN
            
         
         
            (1)  UL L 123, 9.4.2021, str. 3.
         
            (2)  UL L 123, 9.4.2021, str. 7.
         
            (3)  UL L 180, 21.5.2021, str. 3.
         
            (4)  UL L 7, 11.1.2021, str. 1.
         
            (5)  UL L 7, 11.1.2021, str. 22.
         
            (6)  UL L 387, 3.11.2021, str. 133.
         
            (7)  UL L …
         
            (*)  Navedena ni nobena ustavna zahteva.